આ કન્ટેન્ટ ઉપલબ્ધ નથી

YouTube કન્ટેન્ટ પૂર્ણ, 1

બુધવારે ફરીથી રાજ્ય સરકાર અને જુદી જુદી સંસ્થાઓ વચ્ચે ઘર્ષણની સાંકળીમાં વધુ એક કડી ત્યારે ઉમેરાઈ જ્યારે અમદાવાદના જાણીતા ડૉક્ટર વીરેન શાહે ખાનગી હૉસ્પિટલોની માંગણીઓ અંગે સરકારની નિષ્ક્રિયતાથી નારાજ થઈને પોતાના પદ પરથી રાજીનામું આપી દીધું.

નોંધનીય છે કે ડૉ. વીરેન શાહ અમદાવાદ હૉસ્પિટલ્સ ઍન્ડ નર્સિંગ હોમ્સ ઍસોસિયેશન (AHNA)ના સચિવ હતા.

ઍસોસિયેશન પાછલા ઘણા સમયથી રાજ્ય સરકાર અને સરકારી તંત્રને કોવિડના દર્દીઓની સારવારમાં લાગેલી ખાનગી હૉસ્પિટલોને ઓક્સિજન, રેમડેસિવિર અને ટોસિલિઝુમેબ ઇન્જેક્શનની સપ્લાય મામલે રજૂઆતો કરી રહ્યો છે. 

છતાં ઍસોસિયેશન સાથે સંકળાયેલા ડૉક્ટરોનું કહેવું છે કે સરકાર તેમની માગણીઓ અંગે ગંભીરતાપૂર્વક નથી વિચારી રહી. 

અહીં નોંધનીય છે કે જુદા જુદા પ્રસંગોએ ગુજરાતના તબીબોનાં સગઠનોએ કોરોના વાઇરસની મહામારીના યોગ્ય વ્યવસ્થાપનમાં ગુજરાત સરકાર જરૂરિયાત મુજબનાં પગલાં ન લઈ રહી હોવાનો મુદ્દો જાહેરમાં ઉઠાવ્યો છે.

હાલ જ્યારે કોરોના ગુજરાત સામે એક પડકાર બનીને ઊભો છે તેવા સમયે આખરે કેમ કોરોનાના ખતરાથી સામાન્ય નાગરિકોને બચાવવાની જેમની જવ... બીજા 4000 અક્ષરો માટે લેખ ચાલુ રાખો:
ાબદારી છે તેવી બે સંસ્થાઓ એટલે કે સરકાર અને જેમને આ મહામારીમાં ફ્રન્ટલાઇન વર્કર અને કોરોના વૉરિઅર તરીકેનું બહુમાન હાંસલ તેવા તબીબો વચ્ચે સતત ઘર્ષણ જોવા મળી રહ્યું છે.

નોધનીય છે કે થોડા દિવસ પહેલાં જ ડૉક્ટરોનાં કેટલાંક સંગઠનોએ સરકારને ઝડપથી વધી રહેલા કેસોને અટકાવવા માટે લૉકડાઉન જાહેર કરવાની રજૂઆત કરી હતી. પરંતુ સરકારે આ માંગણી સ્વીકારી નહોતી. નાયબ મુખ્ય મંત્રી નીતિન પટેલે તો લૉકડાઉનના વિકલ્પનો કોઈ વૈજ્ઞાનિક આધાર ન હોવાની વાત કરીને તબીબોની માંગણીનો છેદ ઉડાડી દીધો હતો. 

હવે જ્યારે ફરીથી કોરોના સામેની આ લડાઈમાં ડૉક્ટરો અને સરકાર સામસામે આવી ગયાં છે ત્યારે બીબીસી ગુજરાતીએ આ મુદ્દે વધુ સ્પષ્ટતા મેળવવા માટે આ વિવાદના પક્ષકારો સાથે વાત કરી હતી.

આ વાતચીતમાં નિષ્ણાતોએ તબીબી સંસ્થાઓ અને સરકારે એકબીજાના પૂરક બનીને એકબીજાની જરૂરિયાતો સમજીને કોઈ પણ નિર્ણય લેવો તેવો મત વ્યક્ત કર્યો હતો.

'સરકારી કનડગત છે ખટરાગનું મુખ્ય કારણ'

ગુજરાતમાં પાછલા ઘણા દિવસોથી સતત કોરોનાના કેસો વધી રહ્યા છે

અમદાવાદ મેડિકલ ઍસોસિયેશનના પ્રમુક ડૉ. કિરીટ ગઢવી કોરોનાના આ કપરા કાળમાં સરકાર અને તબીબો વચ્ચે જોવા મળી રહેલા ઘર્ષણ માટે સરકારી કનડગત અને ચંચુપાતને કારણભૂત માને છે.

તેઓ કહે છે કે, "તબીબોને હાલ કોરોનાની પરિસ્થિતિને કારણે તેમની હૉસ્પિટલોમાં કોરોનાના દર્દીઓને સેવા આપવા માટે ફરજ પાડવામાં આવી છે. આ ઉપરાંત સરકાર દ્વારા વારંવાર જુદા જુદા આદેશો જારી કરીને હૉસ્પિટલોની તેમના કામમાં બિનજરૂરી અવરોધો ઊભા કરવામાં આવે છે." 

"હાલ સરકારે તબીબો સાથે તાલમેલ સાધીને કોરોનાના પડકારનો સામનો કરવાનો છે, ના કે તેમના કામમાં અવરોધો ઊભા કરવાના છે. સરકાર હાલ ઘણા બધા પ્રકારે હૉસ્પિટલોની કામગીરી સામે બિનજરૂરી પ્રશ્નો ઉઠાવે છે. જેના કારણે તબીબોના ઉત્સાહમાં ઘટાડો થાય છે."

ડૉ. ગઢવી કહે છે કે, "હાલ સરકારે એ સમજવાની જરૂર છે કે પાછલા એક વર્ષ કરતાં વધુ સમયથી તબીબો સતત આ ખતરનાક બીમારી સામે ઝઝૂમી રહ્યા છે. આવા સમયે જ્યારે તેમનો ઉત્સાહ વધારવાની જરૂર છે ત્યારે જરૂરી દવા અને સાધનો ન પૂરાં પાડવામાં આવે બલકે તેમની પ્રામાણિકતા પર પ્રશ્ન ઉઠાવવામાં આવે તો ઘર્ષણ તો થવાનું જ છે."

તેઓ કહે છે કે માત્ર ખાનગી હૉસ્પિટલોને કોવિડ ડેઝિગ્નેટેડ હૉસ્પિટલ જાહેર કરી દેવાથી કામ નહીં થાય, સરકારે આ હૉસ્પિટલો અને ડૉક્ટરો સારી રીતે કામ કરી શકે તે માટે તેમને જરૂરી સુવિધાઓ અને સંસાધનો પૂરાં પાડવાં...